## Pravilnik o načinu organiziranja nastave u obrtničkim školama i praktične nastave u drugim strukovnim školama

### NN 18/1994 (9.3.1994.), Pravilnik o načinu organiziranja nastave u obrtničkim školama i praktične nastave u drugim strukovnim školama

# MINISTARSTVO KULTURE I PROSVJETE

Na osnovi članka 18. stavka 3. Zakona o srednjem školstvu ("Narodne
novine", broj 19/92 i 27/93) ministar kulture i prosvjete donio je

## PRAVILNIK

### O NAČINU ORGANIZIRANJA NASTAVE U OBRTNIČKIM ŠKOLAMA I PRAKTIČNE NASTAVE U DRUGIM STRUKOVNIM ŠKOLAMA

Članak 1.

Ovim pravilnikom utvrđuje se način organiziranja nastave u obrtničkim
školama (u daljnjem tekstu: organiziranje nastave za zanimanja u obrtništvu)
i praktične nastave u drugim strukovnim školama. Odredbe ovoga pravilnika
kojima se uređuje način organiziranja nastave za zanimanje u obrtništvu
odgovarajuće se primjenjuju i na stjecanje obrazovanja za zanimanja potrebna
za obavljanje djelatnosti samostalnih ugostiteljskih i trgovačkih radnji,
koje su članice Saveza udruženja hrvatskih obrtnika.

I. ORGANIZIRANJE NASTAVE ZA ZANIMANJA U OBRTNIŠTVU

Članak 2.

Teorijska nastava i vježbe iz strukovnih predmeta za zanimanja u obrtništvu
spajaju se i izvode zajedno s praktičnom nastavom, a iznimno kad nema uvjeta
u obrtničkoj radionici, u razrednom odjelu ili obrazovnoj grupi. Godišnji
i tjedni broj nastavnih sati utvrđuje se godišnjim planom i programom rada
škole i usklađuje s radnim vremenom obrtničke radionice. Praktična nastava
za zanimanja u obrtništvu (u daljnjem tekstu: naukovanje) organizira se
i izvodi u obrtničkim radionicama u obrazovnoj grupi od pet učenika po
stručnom učitelju.

Iznimno od stavka 2. ovoga članka naukovanje se organizira i izvodi
u školskoj radionici:

- za dio programa praktične nastave koji se ne može realizirati u obrtničkoj
radionici;

- kada postoji potreba za obrazovanjem za obrtnička zanimanja, a ne
postoje odgovarajuće obrtničke radionice;

- kada postoji potreba za obrazovanjem većeg broja učenika od broja
kojeg obrtničke radionice mogu primiti.

Članak 3.

Ako obrtnička radionica privremeno ili trajno prestane s poslovanjem
ili ako prestane biti članica Saveza uclruženja hrvatskih obrtnika, Savez
udruženja Hrvatskih obrtnika je dužan osigurati nastavak naukovanja upisanih
učenika u drugoj obrtničkoj radionici.

Članak 4.

Nakon upisa u školu učenik odnosno njegov roditelj ili staratelj sklapa
sa školom i obrtničkom radionicom ugovor o naukovanju u skladu s odredbama
ovoga pravilnika. Ugovorom o naukovanju ureduju se osobito:

- početak i trajanje naukovanja;

- dio programa koji se ostvaruje u obrtničkoj radionici ;

- dio programa ćije ostvarivanje osigurava obrtnička škola;

- obveze i prava strućnog učitelja u podućavanju učenika i ostvarivanju
izvedbenog programa naukovanja:

- obveze osiguranja materijala, strojeva i alata potrebnih za izvođenje
naukovanja;

- raspored odmora učenika u trajanju od najmanje 45 dana tijekom školske
godi.ne;

- visina materijalne naknade učeniku za trajanja naukovanja, te

- druga međusobna prava i obveze učenika, škole i obrtničke radionice
za trajanje naukovanja.

Članak 5.

Za pračenje ostvarivanja programa naukovanja u obrtničkim radionicame
srednja škola za obrtnička zanimanja određuje jednog ili više nastavnika.
Nastavnik iz stavka 1. ovoga članka je dužan:

- organizirati, zajedno sa stručnim učiteljima iz pojedinih radionica
i s drugim nastavnicima, izradu izvedbenog programa praktične nastave;

- izvoditi ili organizirati izvođenje dijela programa, koji se ne može
realizirati u obrtničkoj radionici;

- organizirati i sudjelovati u kontrolnim ispitima učenika;

- pružati stručnu, pedagošku i metodičku pomoć stručnim učiteljima u
obrtničkim radionicama;

- obavljati druge poslove u skladu s općim aktima škole i ugovorom o
naukovanju.

Članak 6.

Uspjeh učenika u naukovanju prati se ocjenjivanjem svake vježbe i kontrolnim
ispitom. Uspjeh učenika za svaku vježbu utvrđuje stručni učitelj. Tijekom
naukovanja organizira se najmanje jedan kontrolni ispit u svakoj školskoj
godini.

Članak 7.

Kontrolni ispit provodi komisija sastavljena od predstavnika Udruženja
obrtnika i srednje škole za obrtnička zanimanja. Komisiju imenuju zajednićki
regionalni Savez udruženja hrvatskih obrtnika i obrtnička škola.

II. ORGANIZIRANJE PRAKTIČNE NASTAVE U DRUGIM STRUKOVNIM ŠKOLAMA

Članak 8.

Praktična nastava u tehnićkim, industrijskim i drugim strukovnim školama
organizira se u školskim radionicama. Ako strukovna škola nema školsku
radionicu ili ako nije adekvatno opremljena, praktična nastava organizira
se i izvodi u radionicama ili pogonima poduzeća. Praktična nastava u radionicama
ili pogonima poduzeća organizira se na način i pod uvjetima utvrđenim nastavnim
planom i programom strukovne škole i ugovorom zaključenim između škole
i poduzeća odnosno radionice poduzeća. Na sadržaj ugovora iz stavka 3.
ovoga članka odgovarajuće se primjenjuje odredba članka 4 stavka 2. ovoga
pravilnika.

Članak 9.

Ostvarivanje programa praktične nastave koji izvode stručne osobe radionica
ili pogona poduzeća prati nastavnik praktične nastave ili nastavnik tehnologije
zanimanja, kojeg odredi strukovna škola. Nastavnik iz stavka 1. ovoga članka

- izrađuje zajedno sa stručnim osobama radionica ili pogona poduzeća
izvedbeni program praktične nastave;

- pruža pedagoško-metodičke upute stručnim osobama pogona ili radionica
poduzeća koje izvode praktičnu nastavu;

- prati ostvarivanje nastavnih cijena programa praktične nastave ;

- obavlja druge poslove utvrđene godišnjim planom i programom strukovne
škole i ugovorom iz članka 8. stavka 3. ovoga pravilnika.

Članak 10.

Tijekom praktične nastave u radionicama ili pogonima poduzeća mogu se
organizirati kontrolni ispiti. Način i uvjeti organiziranja kontrolnog
ispita iz stavka 1. ovoga članka utvrđuje se godišnjim planom i programom
rada strukovne škole.

Članak 11.

Ovaj pravilnik stupa na snagu osmoga dana od dana objave u "Narodnim
novinama".

Klasa: 602-03/92-01-1039

Urbroj : 532-02-6/7-94-01

Zagreb, 15. veljače 1994.

Ministar kulture i prosvjete

**mr. Vesna Girardi-Jurkić, v. r.**

Pravilnik, NN 18/1994-324